title: Komission täytäntöönpanoasetus (EU) 2019/1315, annettu 2 päivänä elokuuta 2019, Enterococcus faecium DSM 7134 -valmisteen hyväksymisestä emakkojen rehun lisäaineena (juomavedessä) (hyväksynnän haltija Lactosan GmbH & Co) (ETA:n kannalta merkityksellinen teksti.)

text:
                  5.8.2019

                  FI

                  Euroopan unionin virallinen lehti

                  L 205/7

         KOMISSION TÄYTÄNTÖÖNPANOASETUS (EU) 2019/1315,
         annettu 2 päivänä elokuuta 2019,

            Enterococcus faecium DSM 7134 -valmisteen hyväksymisestä emakkojen rehun lisäaineena (juomavedessä) (hyväksynnän haltija Lactosan GmbH & Co)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Asetuksen (EY) N:o 1831/2003 7 artiklan mukaisesti toimitettiin hakemus, joka koskee Enterococcus faecium DSM 7134 -valmisteen hyväksymistä emakkojen rehun lisäaineena. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemus koskee Enterococcus faecium DSM 7134 -valmisteen hyväksymistä juomavedessä käytettynä ja luokiteltuna lisäaineluokkaan ”eläintuotantoon vaikuttavat lisäaineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 23 päivänä tammikuuta 2019 antamassaan lausunnossa (2), että Enterococcus faecium DSM 7134 -valmisteella ei ehdotetuissa käyttöolosuhteissa ole haitallisia vaikutuksia eläinten terveyteen eikä ympäristöön. Elintarviketurvallisuusviranomainen totesi kuitenkin myös, että lisäainetta pidetään ihoa ja hengitysteitä herkistävänä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten estämiseksi erityisesti lisäaineen käyttäjien osalta. Elintarviketurvallisuusviranomainen totesi edelleen, että lisäaine voi juomaveteen sekoitettuna parantaa emakoiden tuotantotuloksia. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Enterococcus faecium DSM 7134 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyminen
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”suolistoflooran stabiloimiseen tarkoitetut aineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä elokuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal 2019;17(2):5612.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        PMY/l juomavettä

                           Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                        4b1841

                        Lactosan Starterkulturen GmbH & Co

                           Enterococcus faecium DSM 7134

                           Lisäaineen koostumus

                           Enterococcus faecium DSM 7134 -valmiste, joka sisältää vähintään:
                        Jauheena: 1 × 1010 PMY/g lisäainetta

                           Tehoaineen ominaispiirteiden kuvaus

                           Enterococcus faecium DSM 7134 -bakteerin elinkykyiset solut

                           Analyysimenetelmä
                            (1)

                        Lukumäärän määrittäminen: pintaviljely sappi-eskuliini-atsidiagarilla (EN 15788)
                        Tunnistaminen: pulssikenttäelektroforeesigenotyypityksellä (PFGE)

                        Emakot

                        —

                        2,5 × 108

                        —

                                    1.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa ja hansikkaita.

                                    3.

                                    Kun lisäainetta käytetään juomavedessä, on varmistettava lisäaineen homogeeninen jakautuminen.

                        25. elokuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2019/1391, annettu 6 päivänä syyskuuta 2019, yhdistettyyn nimikkeistöön kuuluvien tiettyjen tavaroiden luokittelusta annetun asetuksen (EY) N:o 1218/1999 muuttamisesta ja täytäntöönpanoasetuksen (EU) N:o 670/2013 kumoamisesta

text:
                  10.9.2019

                  FI

                  Euroopan unionin virallinen lehti

                  L 233/1

         KOMISSION TÄYTÄNTÖÖNPANOASETUS (EU) 2019/1391,
         annettu 6 päivänä syyskuuta 2019,
         yhdistettyyn nimikkeistöön kuuluvien tiettyjen tavaroiden luokittelusta annetun asetuksen (EY) N:o 1218/1999 muuttamisesta ja täytäntöönpanoasetuksen (EU) N:o 670/2013 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Komission asetuksella (EY) N:o 1218/1999 (2) luokiteltiin puutarhakatos (koko 3 m × 3 m), joka koostuu kudotusta paksusta peitteestä (100 prosenttia puuvillaa) ja joka esitetään tullattavaksi kehikkona toimivien metallikannattimien kanssa sekä kiristimien, joilla puutarhakatos kiinnitetään maahan, CN-koodiin 6306 91 00 muuksi leirintävarusteeksi, koska se oli kaikilta neljältä sivultaan avonainen. Kyseisen tuoteluokan CN-koodi muuttui harmonoidun järjestelmän ja yhdistetyn nimikkeistön koodien muutosten vuoksi, ja asetusta (EY) N:o 1218/1999 muutettiin täytäntöönpanoasetuksella (EU) N:o 441/2013 (3) uuden CN-koodin 6306 90 00 ilmoittamiseksi. Komissio luokitteli täytäntöönpanoasetuksella (EU) N:o 670/2013 (4) tavaran, jolla on ulkokatoksen olennaiset ominaisuudet mutta joka esitetään tullille ilman runkoa, tukipuita tai tarvikkeita, CN-koodin 6306 90 00 muuksi leirintävarusteeksi, koska sillä ei ole sivuja tai seiniä, joilla voitaisiin muodostaa suljettu tila.

                     (2)

                     Syyskuussa 2018 pidetyssä 62. istunnossaan Maailman tullijärjestön (WCO) harmonoidun järjestelmän komitea (HS-komitea) hyväksyi luokittelusuosituksen 6306.22/1, jossa luokitellaan väliaikainen puutarhakatos, jonka mitat ovat noin 3 m × 3 m × 2,50 m ja joka koostuu kiinnikkeillä ja muovijaloilla varustetusta teräsputkirungosta ja katteesta, joka myös peittää neljä kulmapilaria. Puutarhakatos on kaikilta neljältä sivulta avonainen, eikä sitä ole ankkuroitu tiukasti maahan. Se luokiteltiin HS-alanimikkeeseen 6306 22, joka vastaa CN-koodia 6306 22 00.

                     (3)

                     Kun otetaan huomioon tämän tuotteen ja asetuksessa (EY) N:o 1218/1999 ja täytäntöönpanoasetuksessa (EU) N:o 670/2013 kuvattujen tavaroiden samanlaiset tai hyvin samankaltaiset ominaisuudet, kyseisten asetusten liitteessä olevien tavaroiden tariffiin luokittelu ei ole WCO:n HS-komitean luokittelusuosituksen 6306.22/1 mukainen.

                     (4)

                     Unioni on neuvoston päätöksen 87/369/ETY (5) nojalla osapuolena tulliyhteistyöneuvoston (joka tunnetaan myös nimillä Maailman tullijärjestö ja WCO) laatimassa kansainvälisessä yleissopimuksessa harmonoidusta tavarankuvaus- ja -koodausjärjestelmästä (joka tunnetaan myös nimillä harmonoitu järjestelmä ja HS). HS-komitean antamat luokittelusuositukset ovat periaatteessa unionin tariffitoimenpiteiden ohjausvälineitä.

                     (5)

                     Harmonoidun järjestelmän yhdenmukaisen tulkinnan ja soveltamisen varmistamiseksi kansainvälisellä tasolla ja ottaen huomioon, että HS-komitean päätös on HS-alanimikkeen 6306.22 nimiketekstin mukainen, unionin olisi noudatettava WCO:n HS-komitean luokittelusuositusta 6306.22/1.

                     (6)

                     Oikeusperusta ja hyväksymismenettely asetuksen (EY) N:o 1218/1999 muuttamiseksi ja täytäntöönpanoasetuksen (EU) N:o 670/2013 kumoamiseksi ovat samat. Sen vuoksi on aiheellista hyväksyä yksi ainoa säädös näitä tarkoituksia varten.

                     (7)

                     Sen vuoksi asetusta (EU) N:o 1218/1999 olisi muutettava.

                     (8)

                     Sen vuoksi täytäntöönpanoasetus (EU) N:o 670/2013 olisi kumottava.

                     (9)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Poistetaan asetuksen (EY) N:o 1218/1999 liitteessä olevassa taulukossa olevaa 6 kohtaa vastaava rivi.

            2 artikla
            Kumotaan täytäntöönpanoasetus (EU) N:o 670/2013.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä syyskuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Komission asetus (EY) N:o 1218/1999, annettu 14 päivänä kesäkuuta 1999, yhdistettyyn nimikkeistöön kuuluvien tiettyjen tavaroiden luokittelusta (EUVL L 148, 15.6.1999, s. 9).

            (3)  Komission täytäntöönpanoasetus (EU) N:o 441/2013, annettu 7 päivänä toukokuuta 2013, tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta (EUVL L 130, 15.5.2013, s. 1).

            (4)  Komission täytäntöönpanoasetus (EU) N:o 670/2013, annettu 9 päivänä heinäkuuta 2013, tiettyjen tavaroiden luokittelusta yhdistettyyn nimikkeistöön (EUVL L 193, 16.7.2013, s. 2).

            (5)  Neuvoston päätös 87/369/ETY, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä (EYVL L 198, 20.7.1987, s. 1).


title: Komission täytäntöönpanoasetus (EU) 2019/1394, annettu 10 päivänä syyskuuta 2019, täytäntöönpanoasetuksen (EU) 2015/2447 muuttamisesta ja oikaisemisesta vapaaseen liikkeeseen luovutuksen valvontaa ja unionin tullialueelta poistumista koskevien tiettyjen sääntöjen osalta

text:
                  11.9.2019

                  FI

                  Euroopan unionin virallinen lehti

                  L 234/1

         KOMISSION TÄYTÄNTÖÖNPANOASETUS (EU) 2019/1394,
         annettu 10 päivänä syyskuuta 2019,
         täytäntöönpanoasetuksen (EU) 2015/2447 muuttamisesta ja oikaisemisesta vapaaseen liikkeeseen luovutuksen valvontaa ja unionin tullialueelta poistumista koskevien tiettyjen sääntöjen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 8, 58, 100, 132, 157, 161, 184, 193, 217, 232 ja 268 artiklan,
         sekä katsoo seuraavaa:

                     (1)

                     Neuvoston asetuksessa (EU) N:o 904/2010 (2) edellytetään, että jäsenvaltiot keräävät ja vaihtavat tiettyjä tietoja tuonnista, joka on vapautettu arvonlisäverosta neuvoston direktiivin 2006/112/EY (3) 143 artiklan 1 kohdan ca alakohdan (etämyyntiä koskeva erityisjärjestelmä) tai 143 artiklan 1 kohdan d alakohdan ja 143 artiklan 2 kohdan nojalla. Lisäksi tulliviranomaiset ja muut toimivaltaiset viranomaiset voivat koodeksin 47 artiklan 2 kohdan nojalla vaihtaa keskenään ja komission kanssa tavaroiden saapumisen, poistumisen, passituksen, siirron, varastoinnin ja tietyn käyttötarkoituksen yhteydessä saatuja tietoja, kun se on tarpeen riskin minimoimiseksi ja petosten torjumiseksi.

                     (2)

                     Komission koodeksin 56 artiklan 5 kohdassa säädetyn valvontavelvoitteen täyttämiseksi käyttöönottama sähköinen järjestelmä ”Surveillance” on asianmukaisin väline arvonlisäveroon liittyvien tietojen vaihtamiseen. On tarpeen muuttaa täytäntöönpanoasetuksen (EU) 2015/2447 55 artiklaa, jotta selvennettäisiin, kenellä on pääsy Surveillance-järjestelmään tallennettuihin tietoihin ja missä määrin. Ensinnäkin komission olisi voitava julkistaa tiedot Surveillance-järjestelmässä koostetussa muodossa. Toiseksi jäsenvaltioiden tulliviranomaisten valtuutetuilla käyttäjillä olisi yleensä oltava pääsy ainoastaan sellaisiin koostamattomiin tietoihin, jotka kyseinen jäsenvaltio on antanut, ja unionin tasolla koostettuihin tietoihin. Kolmanneksi 55 artiklassa olisi yleisestä säännöstä poiketen säädettävä mahdollisuudesta siihen, että tietyissä unionin säädöksissä, kuten asetuksessa (EU) N:o 904/2010, säädetään, että komissio antaa jäsenvaltioiden tietyille viranomaisille pääsyn koostamattomiin tietoihin jollakin tietyllä tavalla.

                     (3)

                     Jotta olisi mahdollista kerätä ne tiedot, jotka jäsenvaltioiden on asetuksen (EU) N:o 904/2010 nojalla kerättävä ja vaihdettava, myös täytäntöönpanoasetusta (EU) 2015/2447 olisi muutettava, jotta sähköisellä järjestelmällä kerättävien tietoelementtien määrää lisättäisiin. Erityisesti on tarpeen, että mainitun asetuksen liitteisiin 21–01 ja 21–02 sisällytetään ne tietoelementit, joilla on mainitun asetuksen liitteessä B järjestysnumerot 3/40 ja 4/4 ja joista ensin mainittu koskee verotuksellisten lisätietojen tunnistenumeroa ja toiseksi mainittu veroperustetta.

                     (4)

                     Sen jälkeen, kun koodeksin 278 artiklaa muutettiin muiden menetelmien kuin koodeksissa säädettyjen sähköisten tietojenkäsittelymenetelmien siirtymävaiheelle asetetun määräajan pidentämiseksi (4), valvontaa varten vahvistettua siirtymäkauden tietoluetteloa koskevaa täytäntöönpanoasetuksen (EU) 2015/2447 säännöstä (liite 21–02) olisi muutettava. Säännöksessä olisi selvennettävä, että siirtymäkauden tietoluetteloa voidaan käyttää vapaaseen liikkeeseen luovutuksen yhteydessä tapahtuvaa valvontaa varten siihen asti, kun kansalliset tuontijärjestelmät ovat toiminnassa eli koodeksin 278 artiklan 2 kohdan nojalla enintään vuoden 2022 loppuun asti. Sitä vastoin siirtymäkauden tietoluetteloa voidaan käyttää viennin yhteydessä tapahtuvaa valvontaa varten siihen asti, kun kansalliset tuontijärjestelmät ovat toiminnassa eli koodeksin 278 artiklan 3 kohdan nojalla enintään vuoden 2025 loppuun asti.

                     (5)

                     Komission täytäntöönpanopäätöksen (EU) 2016/578 (5) liitteessä tarkoitetun tuontivalvontajärjestelmän päivittämiseen asti sellaisille tavaroille, joiden osalta saapumisen yleisilmoituksen antamista koskevasta velvoitteesta on luovuttu, on tehtävä riskianalyysi silloin, kun tavarat esitetään tullille väliaikaisen varastoinnin ilmoituksen tai tulli-ilmoituksen perusteella tai, jos tulli-ilmoituksen antaminen tapahtuu jollakin muulla teolla, esittämishetkellä käytettävissä olevien tietojen perusteella. Täytäntöönpanoasetuksen (EU) 2015/2447 187 artiklaa olisi muutettava niin, että sitä sovelletaan myös postilähetyksiin ja sellaisiin lähetyksiin, joiden todellinen arvo on alle 22 euroa, sisällyttämällä asiaankuuluvat viittaukset komission delegoituun asetukseen (EU) 2015/2446 (6).

                     (6)

                     Talouden toimijoille olisi annettava joustonvaraa, jotta ne voisivat antaa muilla lomakkeilla tai asiakirjoilla kuin kalastuspäiväkirjan tulosteella vahvistuksen siitä, että unionin tullialueeseen kuulumattoman maan tai alueen kautta jälleenlaivattuja ja kuljetettuja merikalastustuotteita ja -tavaroita ei ole käsitelty. Jotta kuitenkin merikalastustuotteet ja -tavarat voitaisiin kohdentaa asianomaiseen kalastuspäiväkirjaan tapauksissa, joissa käsittelemättömyys vahvistetaan antamalla muu lomake tai asiakirja kuin kalastuspäiväkirjan tuloste, talouden toimijoiden olisi merkittävä kyseiseen muuhun lomakkeeseen tai asiakirjaan viittaus asianomaiseen kalastuspäiväkirjaan. Täytäntöönpanoasetuksen (EU) 2015/2447 214 artiklaa olisi muutettava.

                     (7)

                     Kun kyse on yksinkertaistuksesta, jossa tulli-ilmoitus annetaan ilmoittajan kirjanpitoon tehtävänä merkintänä, tulliviranomaiset voivat olla vaatimatta kyseisten tavaroiden esittämistä. Jotta tullivalvonta voitaisiin toteuttaa asianmukaisesti tietyissä tilanteissa, menettelysäännöt olisi vahvistettava sellaisia tapauksia varten, joissa valvova tullitoimipaikka pyytää uuden vakavan taloudellisen riskin tai muun erityistilanteen vuoksi, että tietyt tavarat esitetään tullille koodeksin 182 artiklan 3 kohdan kolmannen alakohdan nojalla. Täytäntöönpanoasetuksen (EU) 2015/2447 234 artiklaa olisi muutettava.

                     (8)

                     Täytäntöönpanoasetuksen (EU) 2015/2447 302 artiklassa säädetään poikkeuksesta, jonka mukaan sekä kulkuneuvo että tavarat sisältävät erilliset kollit jätetään sinetöimättä, jos tavarat kuljetetaan ilma- tai rautateitse ja jos tietyt edellytykset täyttyvät. Meriliikenne on yhtä turvallinen kuljetusmuoto kuin ilma- ja rautatieliikenne, kun on kyse sen varmistamisesta, että tavarat toimitetaan määräpaikkaan. Sen vuoksi kyseinen poikkeus olisi ulotettava koskemaan meritse kuljetettavia tavaroita, edellyttäen että sähköisessä kuljetusasiakirjassa, jota käytetään tulli-ilmoituksena tavaroiden asettamiseksi unionin passitusmenettelyyn, on viittaus lähetyksen mukana olevaan konossementtiin.

                     (9)

                     Jos passitustoimenpiteeseen osallistuvan jäsenvaltion tulliviranomainen saa todisteen siitä, että tullivelan syntymiseen johtaneet tapahtumat ovat tapahtuneet sen alueella, kyseisen viranomaisen olisi pyydettävä lähtöjäsenvaltiota siirtämään sille vastuu tullivelan kantamisen aloittamisesta. Lähtöjäsenvaltion olisi vahvistettava tietyn ajan kuluessa, siirtääkö se pyynnön esittävälle tulliviranomaiselle toimivallan takaisinperinnän aloittamiseen. Sen vuoksi täytäntöönpanoasetuksen (EU) 2015/2447 311 artiklaa olisi muutettava passitustoimenpidettä koskevan erityistapauksen kattamiseksi.

                     (10)

                     Sisäisen jalostusmenettelyn päättämisen erityisiä tapauksia koskevaa täytäntöönpanoasetuksen (EU) 2015/2447 324 artiklaa ja vastaavia liitteissä A ja B olevia koodeja olisi muutettava siten, että niissä otetaan huomioon neuvoston asetuksen (EU) N:o 2018/581 (7) voimaantulo.

                     (11)

                     Kun tavarat viedään pois unionin tullialueelta, laivaan tai ilma-alukseen lastattujen tavaroiden poistumistullitoimipaikan määrittäminen olisi selvennettävä. Lisäksi tiettyjä yksinkertaistettuja järjestelyjä poistumistullitoimipaikan määrittämiseksi ei tulisi soveltaa valmisteveron alaisiin tavaroihin eikä muihin kuin unionitavaroihin. Täytäntöönpanoasetuksen (EU) 2015/2447 329 artiklaa olisi muutettava.

                     (12)

                     Kun tavarat on niiden vientiin luovutuksen jälkeen otettu haltuun niiden kuljettamiseksi yhden ainoan sopimuksen perusteella unionin tullialueen ulkopuolelle, tullivalvonnan varmistamista tavaroiden fyysiseen poistumiseen saakka koskevat säännöt olisi selvennettävä. Täytäntöönpanoasetuksen (EU) 2015/2447 332 artiklaa olisi muutettava.

                     (13)

                     Täytäntöönpanoasetuksen (EU) 2015/2447 333 artiklassa vahvistettuja poistumista varten luovutettujen tavaroiden valvontaa koskevia menettelysääntöjä olisi selkeytettävä sellaisten tilanteiden ratkaisemiseksi, joissa tavarat poistuvat unionin tullialueelta eri tavalla kuin mitä alun perin arvioitiin, sekä näiden sääntöjen ulottamiseksi koskemaan tulliviranomaisten välistä tietojenvaihtoa täytäntöönpanopäätöksen (EU) 2016/578 liitteessä tarkoitetun UTK:n automaattisen vientijärjestelmän käyttöönottoon asti.

                     (14)

                     Täytäntöönpanoasetuksen (EU) 2015/2447 340 artiklassa säädettyjä tavaroiden poistumista koskevia menettelysääntöjä olisi selkeytettävä sellaisten tilanteiden ratkaisemiseksi, joissa tavarat ilmoitetaan vietäviksi mutta ne eivät lopulta poistukaan unionin tullialueelta.

                     (15)

                     Pohjois-Makedonian ilmoitettua Yhdistyneille Kansakunnille ja Euroopan unionille Prespan sopimuksen voimaantulosta 15 päivänä helmikuuta 2019 maa, jonka nimi oli aiemmin ”entinen Jugoslavian tasavalta Makedonia”, on muuttanut nimensä ”Pohjois-Makedonian tasavallaksi”. Siihen olisi viitattava täytäntöönpanoasetuksen (EU) 2015/2447 liitteissä kyseisellä nimellä tai tarvittaessa lyhyellä muodolla ”Pohjois-Makedonia”.

                     (16)

                     Jotta helpotettaisiin tiettyjen tietovaatimusten muotojen ja koodien käyttöä erilaisissa sähköisissä järjestelmissä annettavien ilmoitusten ja tiedoksiantojen yhteydessä, liitettä B olisi muutettava.

                     (17)

                     On tarpeen oikaista täytäntöönpanoasetuksen (EU) 2015/2447 liitteessä 33–07 oleva muotoiluvirhe, joka koskee viittausta delegoituun asetukseen (EU) 2015/2446.

                     (18)

                     Sen vuoksi täytäntöönpanoasetusta (EU) 2015/2447 olisi muutettava ja oikaistava.

                     (19)

                     Tässä asetuksessa säädettyjä muutoksia täytäntöönpanoasetuksen (EU) 2015/2447 liitteisiin 21–01 ja 21–02 olisi sovellettava 1 päivästä tammikuuta 2020, koska se on päivä, johon mennessä jäsenvaltioiden on oltava pannut täytäntöön asetuksessa (EU) N:o 904/2010 säädetyt tietojenvaihtovelvoitteet.

                     (20)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutokset täytäntöönpanoasetukseen (EU) 2015/2447
            Muutetaan täytäntöönpanoasetus 2015/2447 seuraavasti:

                        (1)

                        Muutetaan 55 artikla seuraavasti:

                                    (a)

                                    Korvataan 3 kohta seuraavasti:

                                       ”3.   Komissio julkistaa 1 kohdassa tarkoitetut tulliviranomaisten antamat tiedot ainoastaan koosteena.”

                                    (b)

                                    Lisätään kohdat seuraavasti:

                                       ”3 a.   Komissio myöntää 56 artiklan 2 kohdan mukaisen luvan saaneille käyttäjille pääsyn pyynnön esittävän jäsenvaltion tulliviranomaisten antamiin koostamattomiin tietoihin sekä unionin tasolla koostettuihin tietoihin.

                                       3 b.   Poiketen siitä, mitä 3 a kohdassa säädetään, komissio myöntää jäsenvaltioiden toimivaltaisille viranomaisille pääsyn koostamattomiin tietoihin, jos tällainen pääsy myönnetään unionin säädöksellä.”

                                    (c)

                                    Korvataan 6 kohta seuraavasti:

                                       ”6.   Poiketen siitä, mitä 1 kohdassa säädetään, luettelo tiedoista, joita komissio voi vaatia vapaaseen liikkeeseen luovutusta koskevassa valvonnassa, on liitteessä 21–02 täytäntöönpanopäätöksen (EU) 2016/578 liitteessä tarkoitettujen kansallisten tuontijärjestelmien päivityksen käyttöönottopäivään asti.
                                       Poiketen siitä, mitä 1 kohdassa säädetään, luettelo tiedoista, joita komissio voi vaatia vientiä koskevassa valvonnassa, on liitteessä 21–02 täytäntöönpanopäätöksen (EU) 2016/578 liitteessä tarkoitettujen kansallisten vientijärjestelmien päivityksen käyttöönottopäivään asti.”

                        (2)

                        Korvataan 187 artiklan 5 kohta seuraavasti:

                           ”5.   Kun tavarat, joiden osalta saapumisen yleisilmoituksen antamista koskevasta velvoitteesta luovutaan komission delegoidun asetuksen (EU) 2015/2446 104 artiklan 1 kohdan c–k, m ja n alakohdan sekä sen 2, 3 ja 4 kohdan mukaisesti, tuodaan unionin tullialueelle, riskianalyysi on tehtävä mahdollisuuksien mukaan kyseisiä tavaroita koskevan väliaikaisen varastoinnin ilmoituksen tai tulli-ilmoituksen perusteella, kun tavarat esitetään tullille.”

                        (3)

                        Lisätään 214 artiklaan kohta seuraavasti:

                           ”3.   Edellä 1 kohdan mukaisesti vaadittava vahvistus voidaan antaa myös millä tahansa muulla asiaankuuluvalla lomakkeella tai asiakirjalla kuin kalastuspäiväkirjan tulosteella, edellyttäen, että se sisältää viittauksen kyseiseen kalastuspäiväkirjaan.”

                        (4)

                        Lisätään 234 artiklaan kohta seuraavasti:

                           ”3.   Jos valvova tullitoimipaikka on koodeksin 182 artiklan 3 kohdan kolmannen alakohdan mukaisesti pyytänyt, että tavarat esitetään tullille, koska tulliviranomaiset ovat havainneet uuden vakavan taloudellisen riskin tai muun erityistilanteen, joka liittyy sellaiseen lupaan antaa tulli-ilmoitus ilmoittajan kirjanpitoon tehtävänä merkintänä, joka sisältää vapautuksen velvoitteesta esittää tavarat, valvovan tullitoimipaikan on ilmoitettava tällaisen luvan haltijalle:

                                       a)

                                       ajanjakso, jona tavarat on esitettävä tullille näissä tilanteissa,

                                       b)

                                       velvoite merkitä kirjanpitoon tavaroiden esittämistä koskevan ilmoituksen päivämäärä, ja

                                       c)

                                       velvoite noudattaa 1 kohdan b–e ja g alakohtaa.

                                 Näissä tilanteissa tavarat luovutetaan koodeksin 194 artiklan mukaisesti.”

                        (5)

                        Lisätään 302 artiklan 2 kohtaan alakohta seuraavasti:

                                    ”c)

                                    tavarat kuljetetaan meritse, ja viittaus niiden mukana olevaan konossementtiin mainitaan koodeksin 233 artiklan 4 kohdan e alakohdassa tarkoitetussa sähköisessä kuljetusasiakirjassa, jota käytetään tulli-ilmoituksena tavaroiden asettamiseksi unionin passitusmenettelyyn.”

                        (6)

                        Lisätään 311 artiklaan kohdat seuraavasti:

                           ”3.   Jos passitustoimenpiteeseen osallistuvan jäsenvaltion tulliviranomainen on saanut ennen delegoidun asetuksen (EU) 2015/2446 77 artiklan a alakohdassa tarkoitetun määräajan umpeutumista todisteen siitä, että tullivelan syntymiseen johtaneet tapahtumat ovat tapahtuneet sen alueella, kyseisen viranomaisen on viipymättä ja joka tapauksessa ennen mainitun määräajan päättymistä lähetettävä lähtöjäsenvaltion tulliviranomaiselle asianmukaisesti perusteltu pyyntö siirtää vastuu tullivelan kantamisen aloittamisesta pyynnön esittävälle tulliviranomaiselle.

                           4.   Lähtöjäsenvaltion tulliviranomaisen on vahvistettava ottaneensa vastaan 3 kohdan mukaisesti esitetyn pyynnön ja ilmoitettava pyynnön esittävälle tulliviranomaiselle 28 päivän kuluessa pyynnön lähettämistä, suostuuko se pyyntöön ja siihen, että vastuu tullivelan kantamisen aloittamisesta siirretään pyynnön esittävälle viranomaiselle.”

                        (7)

                        Korvataan 324 artiklan 1 kohdan e alakohta seuraavasti:

                                    ”e)

                                    sellaisten pääasiallisten jalostettujen tuotteiden toimittaminen, joiden tavanomainen tuontitulli on ”vapaa” tai joille on annettu huolto- ja valmistustodistus (EASA 1 -lomake) tai vastaava neuvoston asetuksen (EU) 2018/581 (*1) 2 artiklassa tarkoitettu todistus;

                           (*1)  Neuvoston asetus (EU) 2018/581, annettu 16 päivänä huhtikuuta 2018, tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta ja asetuksen (EY) N:o 1147/2002 kumoamisesta (EUVL L 98, 18.4.2018, s. 1).”"

                        (8)

                        Muutetaan 329 artikla seuraavasti:

                                    (a)

                                    Korvataan 3 ja 4 kohta seuraavasti:

                                       ”3.   Kun tavarat lastataan merisatamassa laivaan, jota ei ole osoitettu delegoidun asetuksen (EU) 2015/2446 120 artiklassa tarkoitettuun säännölliseen alusliikenteeseen tavaroiden kuljettamiseksi unionin tullialueen ulkopuoliseen määräpaikkaan, poistumistullitoimipaikka on se tullitoimipaikka, joka on toimivaltainen paikassa, jossa tavarat lastataan kyseiseen laivaan.

                                       4.   Kun 3 kohtaa ei sovelleta ja tavarat lastataan laivaan tai ilma-alukseen ilman myöhempää uudelleenlastaamista tavaroiden kuljettamiseksi meritse tai ilmateitse unionin tullialueen ulkopuoliseen määräpaikkaan, poistumistullitoimipaikka on se tullitoimipaikka, joka on toimivaltainen paikassa, jossa tavarat lastataan tällaiseen laivaan tai ilma-alukseen.”

                                    (b)

                                    Lisätään kohta seuraavasti:

                                       ”7 a.   Täytäntöönpanopäätöksen (EU) 2016/578 liitteessä tarkoitetun automaattisen vientijärjestelmän (AES) käyttöönottopäivästä alkaen 6 ja 7 kohtaa ei sovelleta vietäessä direktiivin 2008/118/EY 1 artiklan 1 kohdassa lueteltuun luokkaan kuuluvia unionitavaroita.
                                       Viimeistään täytäntöönpanopäätöksen (EU) 2016/578 liitteessä tarkoitetun automaattisen vientijärjestelmän (AES) käyttöönottopäivästä alkaen 7 kohtaa ei sovelleta jälleenvietäessä muita kuin unionitavaroita.”

                        (9)

                        Korvataan 332 artiklan 5 kohdan toinen alakohta seuraavasti:
                        ”Ensimmäisessä alakohdassa säädettyä velvollisuutta ei sovelleta, jos tulliviranomaiset voivat saada kyseiset tiedot olemassa olevien kaupallisten, satama- tai kuljetustietojärjestelmien kautta, eikä 329 artiklan 7 kohdassa tarkoitetuissa tilanteissa.”

                        (10)

                        Muutetaan 333 artikla seuraavasti:

                                    (a)

                                    Korvataan 4 ja 5 kohta seuraavasti:

                                       ”4.   Jos yhden vienti- tai jälleenvienti-ilmoituksen kattamat tavarat siirretään poistumistullitoimipaikkaan ja ne poistuvat sen jälkeen unionin tullialueelta useampana kuin yhtenä lähetyksenä ennalta arvaamattomien olosuhteiden vuoksi, poistumistullitoimipaikka ilmoittaa vientitullitoimipaikalle tavaroiden poistumisesta vasta sen jälkeen, kun kaikki tavarat ovat poistuneet unionin tullialueelta.

                                       5.   Jos ennalta arvaamattomissa olosuhteissa yhden vienti- tai jälleenvienti-ilmoituksen kattamat tavarat siirretään poistumistullitoimipaikkaan ja ne poistuvat sen jälkeen unionin tullialueelta useamman kuin yhden poistumistullitoimipaikan kautta, kuka tahansa koodeksin 267 artiklan 2 kohdassa tarkoitetuista henkilöistä voi pyytää sitä poistumistullitoimipaikkaa, jossa tavarat ensin esitettiin, ilmoittamaan asiasta niille muille poistumistullitoimipaikoille, joiden kautta osa tavaroista poistuu unionin tullialueelta. Kunkin poistumistullitoimipaikan on valvottava niiden tavaroiden fyysistä poistumista, jotka poistuvat unionin tullialueelta kyseisen toimipaikan kautta. Seuraavien poistumistullitoimipaikkojen on ilmoitettava ensimmäiselle poistumistullitoimipaikalle niistä tavaroista, jotka ovat poistuneet unionin tullialueelta kyseisten tullitoimipaikkojen kautta. Ensimmäisen poistumistullitoimipaikan ja sitä seuraavien poistumistullitoimipaikkojen on vaihdettava nämä tiedot asiasta keskenään sopien ja täytäntöönpanopäätöksen (EU) 2016/578 liitteessä tarkoitettua automaattista vientijärjestelmää käyttämättä. Ensimmäisen poistumistullitoimipaikan on ilmoitettava vientitullitoimipaikalle, kun kaikki tavarat ovat poistuneet unionin tullialueelta.”

                                    (b)

                                    Korvataan 7 kohta seuraavasti:

                                       ”7.   Poiketen siitä, mitä tämän artiklan 2 kohdan toisen alakohdan b ja c alakohdassa säädetään, määräaika, johon mennessä poistumistullitoimipaikan on ilmoitettava vientitullitoimipaikalle tavaroiden poistumisesta, on tämän asetuksen 329 artiklan 5 ja 6 kohdassa tarkoitetuissa tapauksissa täytäntöönpanopäätöksen 2016/578 liitteessä tarkoitetun automaattisen vientijärjestelmän käyttöönottopäiviin asti sitä päivää seuraava ensimmäinen työpäivä, jona tavarat asetetaan kyseiseen passitusmenettelyyn tai poistuvat unionin tullialueelta tai jona passitusmenettely päätetään.”

                                    (c)

                                    Kumotaan 8 ja 9 kohta.

                        (11)

                        Muutetaan 340 artikla seuraavasti:

                                    (a)

                                    Korvataan 3 kohta seuraavasti:

                                       ”3.   Jos 329 artiklan 5, 6 ja 7 kohdassa tarkoitetuissa tapauksissa kuljetussopimuksen muuttaminen johtaa siihen, että kuljetus, jonka piti päättyä unionin tullialueen ulkopuolella, päättyy unionin tullialueen sisällä, kyseisten yhtiöiden tai viranomaisten on ilmoitettava tästä muutoksesta poistumistullitoimipaikalle ja ne voivat panna muutetun sopimuksen täytäntöön ainoastaan kyseisen tullitoimipaikan etukäteissuostumuksella.”

                                    (b)

                                    Lisätään kohta seuraavasti:

                                       ”3 a.   Viimeistään täytäntöönpanopäätöksen (EU) 2016/578 liitteessä tarkoitetun automaattisen vientijärjestelmän (AES) käyttöönotosta alkaen poistumistullitoimipaikan on ilmoitettava 2 ja 3 kohdassa tarkoitetuissa tapauksissa vientitullitoimipaikalle, ettei tavaroita ole viety pois unionin tullialueelta.”

                        (12)

                        Muutetaan liite A tämän asetuksen liitteen I mukaisesti.

                        (13)

                        Muutetaan liite B tämän asetuksen liitteen II mukaisesti.

                        (14)

                        Lisätään liitteessä 21–01 tietoelementin järjestysnumeroa 3/39 koskevan rivin jälkeen rivi seuraavasti:

                                    ”3/40

                                    Verotuksellisten lisätietojen tunnistenumero

                                    Sama kuin tietoelementti järjestysnro 3/40”

                        (15)

                        Lisätään liitteessä 21-02 tietoelementin järjestysnumeroa 1/10 koskevan rivin jälkeen rivit seuraavasti:

                                    ”3/40

                                    Verotuksellisten lisätietojen tunnistenumero

                                    Sama kuin tietoelementti järjestysnro 3/40

                                    44 – an ..40

                                    4/4

                                    Verojen laskeminen – veroperuste (*2)

                                    Sama kuin tietoelementti järjestysnro 4/4

                                    47 – an ..6 + n ..16,6

                        (16)

                        Muutetaan liitteen 23–01 taulukon ensimmäisessä sarakkeessa oleva aluetta P koskeva rivi seuraavasti:

                                    (a)

                                    poistetaan ilmaisu ”entinen Jugoslavian tasavalta Makedonia”;

                                    (b)

                                    lisätään ilmaisu ”Pohjois-Makedonia” ilmaisujen ”Montenegro” ja ”Norja” väliin.

                        (17)

                        Korvataan liitteessä 32-01 olevassa 1 kohdassa ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”.

                        (18)

                        Korvataan liitteessä 32-02 olevassa 1 kohdassa ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”.

                        (19)

                        Korvataan liitteessä 32-03 olevassa 1 kohdassa ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”.

                        (20)

                        Muutetaan liitteessä 72–04 oleva II osa seuraavasti:

                                    (a)

                                    korvataan VI luvun 7 kohdassa ilmaisu ”entinen Jugoslavian tasavalta Makedonia” ilmaisulla ”Pohjois-Makedonia”;

                                    (b)

                                    korvataan VII luvun 6 kohdassa ilmaisu ”entinen Jugoslavian tasavalta Makedonia” ilmaisulla ”Pohjois-Makedonia”.

            2 artikla
            Oikaisut täytäntöönpanoasetukseen (EU) 2015/2447
            Korvataan täytäntöönpanoasetuksen (EU) 2015/2447 liitteessä 33–07 olevassa 2 kohdassa ilmaisu ”Delegoidun asetuksen (EU) 2015/XXX” ilmaisulla ”Delegoidun asetuksen (EU) 2015/2446”.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sen 1 artiklan 14 ja 15 kohtaa sovelletaan 1 päivästä tammikuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä syyskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 269, 10.10.2013, s.1.

            (2)  Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268, 12.10.2010, s. 1).

            (3)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).

            (4)  Euroopan parlamentin ja neuvoston asetus (EU) 2019/632, annettu 17 päivänä huhtikuuta 2019, asetuksen (EU) N:o 952/2013 muuttamisesta muita menetelmiä kuin unionin tullikoodeksissa säädettyjä sähköisiä tietojenkäsittelymenetelmiä koskevan siirtymäkauden pidentämiseksi (EUVL L 111, 25.4.2019, s. 54)

            (5)  Komission täytäntöönpanopäätös (EU) 2016/578, annettu 11 päivänä huhtikuuta 2016, unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta (EUVL L 99, 15.4.2016, s. 6).

            (6)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

            (7)  Neuvoston asetus (EU) 2018/581, annettu 16 päivänä huhtikuuta 2018, tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta ja asetuksen (EY) N:o 1147/2002 kumoamisesta (EUVL L 98, 18.4.2018, s. 1).

            (*2)  Kun käytetään unionin koodia B00 TE:lle Verojen laskeminen – Verolaji”.

            LIITE I
            Muutetaan täytäntöönpanoasetuksen (EU) 2015/2447 liite A seuraavasti:

                        (1)

                        Muutetaan I osaston taulukko ”Hakemuksia ja päätöksiä koskevien yhteisten tietovaatimusten muodot” seuraavasti:

                                    (a)

                                    korvataan rivillä IV TE:n järjestysnumeroa IV/6 koskevan rivin sarakkeessa ”TE:n nimi” oleva teksti seuraavasti:
                                    ”Aiemmin myönnetyt yksinkertaistukset tai helpotukset, kansainvälisten yleissopimusten, kansainvälisen standardisoimisjärjestön vahvistaman kansainvälisen standardin tai Euroopan standardointikomitean vahvistaman eurooppalaisen standardin tai kolmannessa maassa annetun, sopimuksessa tunnustetun AEO-asemaa vastaavan aseman antavien todistusten perusteella annetut vaarattomuus- ja turvallisuustodistukset”;

                                    (b)

                                    korvataan rivillä XIV TE:n järjestysnumeroa XIV/4 koskevan rivin sarakkeessa ”TE:n nimi” oleva teksti seuraavasti:
                                    ”Määräaika täydentävän ilmoituksen antamiselle”.

                        (2)

                        Korvataan II osaston kohdan ”KOODIT” kohdassa ”6/2. Taloudelliset edellytykset” oleva koodia 14 koskeva rivi seuraavasti:
                        ”jalostus ilma-aluksiin yhdistettäviksi tai niissä käytettäviksi tuotteiksi, joille on annettu huolto- ja valmistustodistus (EASA 1 -lomake) tai vastaava todistus”.

            LIITE II
            Muutetaan täytäntöönpanoasetuksen (EU) 2015/2447 liite B seuraavasti:

                        (1)

                        Muutetaan I osaston taulukko ”Ilmoituksia ja tiedonantoja koskevien yhteisten tietovaatimusten muodot ja toistuvuus” seuraavasti:

                                    (a)

                                    muutetaan rivi 2/1 ”Yksinkertaistettu ilmoitus / Edeltävä asiakirja” seuraavasti:

                                                (1)

                                                korvataan sarakkeessa ”TE:n muoto (Tyyppi/Pituus)” oleva teksti seuraavasti:
                                                ”Edeltävän asiakirjan tyyppi: an..3 +
                                                Edeltävän asiakirjan viite: an..35 +
                                                Tavaraerittelyn tunniste: n..5 +
                                                Pakkausten tyyppi: an..2
                                                Pakkausten lukumäärä: n..8
                                                Tarvittaessa mittayksikkö ja tarkenne: an..4 +
                                                Paljous: n..16,6”;

                                                (2)

                                                lisätään sarakkeeseen ”Huomautukset” teksti seuraavasti:
                                                ”Taricissa määriteltyjä mittayksikköjä ja tarkenteita on käytettävä. Tällaisessa tapauksessa mittayksikköjen ja tarkenteiden muoto on an..4, mutta muoto ei milloinkaan saa olla n..4, joka on varattu kansallisille mittayksiköille ja tarkenteille.
                                                Jos Taricissa ei ole saatavilla mittayksikköjä ja tarkenteita, kansallisia mittayksikköjä ja tarkenteita voidaan käyttää. Niiden muodon on oltava n..4.”

                                    (b)

                                    lisätään rivillä 2/2 ”Lisätiedot” sarakkeeseen ”Otsikkotason toistuvuus” teksti seuraavasti:
                                    ”99x”;

                                    (c)

                                    muutetaan rivi 2/3 ”Esitetyt asiakirjat, todistukset ja luvat, lisäviitteet” seuraavasti:

                                                (1)

                                                korvataan sarakkeessa ”TE:n muoto (Tyyppi/Pituus)” oleva teksti seuraavasti:
                                                ”Asiakirjatyyppi (unionin koodit): a1+ an3 + (tarvittaessa)

                                                   Asiakirjatunniste: an..35
                                                TAI

                                                   Asiakirjatyyppi (kansalliset koodit): n1+ an3 + (tarvittaessa)

                                                   Asiakirjatunniste: an..35
                                                + (tarvittaessa) Antavan viranomaisen nimi: an..70 +

                                                   Voimassaoloaika: n8 (vvvvkkpp) +

                                                   Tarvittaessa mittayksikkö ja tarkenne: an..4 +

                                                   Paljous: n..16,6 +

                                                   Valuuttakoodi: a3 +

                                                   Määrä: n..16,2”;

                                                (2)

                                                lisätään sarakkeeseen ”Huomautukset” teksti seuraavasti:
                                                ”Taricissa määriteltyjä mittayksikköjä ja tarkenteita on käytettävä. Tällaisessa tapauksessa mittayksikköjen ja tarkenteiden muoto on an..4, mutta muoto ei milloinkaan saa olla n..4, joka on varattu kansallisille mittayksiköille ja tarkenteille.
                                                Jos Taricissa ei ole saatavilla mittayksikköjä ja tarkenteita, kansallisia mittayksikköjä ja tarkenteita voidaan käyttää. Niiden muodon on oltava n..4.
                                                Valuutta ilmaistaan ISO-alpha-3-valuutta-koodeilla (ISO 4217).”

                                                (3)

                                                korvataan sarakkeessa ”Otsikkotason toistuvuus” oleva teksti seuraavasti:
                                                ”99x”;

                                    (d)

                                    lisätään rivien 3/44 ja 4/1 väliin rivit seuraavasti:

                                                ”3/45

                                                Vakuuden antavan henkilön tunnistenumero

                                                an..17

                                                N

                                                1x

                                                EORI-numeron on noudatettava rakennetta, joka määritellään II osastossa TE:lle 3/2 ”Viejän tunnistenumero”.

                                                3/46

                                                Tullin maksavan henkilön tunnistenumero

                                                an..17

                                                N

                                                1x

                                                EORI-numeron on noudatettava rakennetta, joka määritellään II osastossa TE:lle 3/2 ”Viejän tunnistenumero”.”;

                                    (e)

                                    korvataan rivillä 4/18 olevassa sarakkeessa ”TE:n nimi” ilmaisu ”Postiarvo” ilmaisulla ”Arvo”;

                                    (f)

                                    korvataan rivillä 4/19 olevassa sarakkeessa ”TE:n nimi” ilmaisu ”Postimaksut” ilmaisulla ”Kuljetuskustannukset määräpaikkaan”;

                                    (g)

                                    lisätään rivien 5/30 ja 6/1 väliin rivi seuraavasti:

                                                ”5/31

                                                Hyväksymispäivä

                                                n8 (vvvvkkpp)

                                                N

                                                1x

                                                1x”;

                                    (h)

                                    muutetaan rivi 6/19 ”Tavaralaji” seuraavasti:

                                                (1)

                                                korvataan sarakkeessa ”TE:n muoto (Tyyppi/Pituus)” oleva teksti seuraavasti:
                                                ”an..3”;

                                                (2)

                                                korvataan sarakkeessa ”Huomautukset” oleva teksti seuraavasti:
                                                ”Käytetään UPU-koodiluetteloa 130”;

                                    (i)

                                    korvataan rivillä 7/13 sarakkeessa ”TE:n nimi” oleva teksti ilmaisulla ”Kontin toimittajan tyyppi”;

                                    (j)

                                    kumotaan rivi 8/7.

                        (2)

                        Muutetaan II osaston jakso ”2. KOODIT” seuraavasti:

                                    (a)

                                    muutetaan kohta ”1/3. Passitusilmoituksen / tullioikeudellista asemaa koskevan todisteen tyyppi” seuraavasti:

                                                (1)

                                                lisätään kohtaan ”Passituksen yhteydessä käytettävät koodit” teksti seuraavasti:

                                                            ”TIR

                                                            TIR-toimenpiteessä siirrettävät tavarat”;

                                                (2)

                                                poistetaan kohdassa ”Koodit, joita käytetään tullikäyttöön tarkoitetun tavaraluettelon yhteydessä” teksti seuraavasti:

                                                            ”N

                                                            Kaikki tavarat, jotka eivät ole koodeilla T2L ja T2LF kuvailtavissa tilanteissa”;

                                    (b)

                                    muutetaan kohdassa ”1/10 Menettely” oleva kohta ”Luettelo menettelyistä koodausta varten” seuraavasti:

                                                (1)

                                                korvataan koodin ”01” kuvaus seuraavasti:
                                                ”Tavaroiden samanaikainen luovutus vapaaseen liikkeeseen ja jälleenlähettäminen unionin tullialueen niiden osien, joissa sovelletaan direktiivin 2006/112/EY tai direktiivin 2008/118/EY säännöksiä, ja tämän alueen niiden osien, joissa kyseisiä säännöksiä ei sovelleta, välisessä kaupassa, tai kaupassa tämän alueen niiden osien välillä, joissa kyseisiä säännöksiä ei sovelleta.

                                                   Esimerkki: Kolmannesta maasta saapuneet muut kuin unionitavarat, jotka on luovutettu vapaaseen liikkeeseen Ranskassa, jatkavat määränpäähänsä Kanaalisaarille.”

                                                (2)

                                                korvataan koodia ”10 Lopullinen vienti” koskeva kohta ”Esimerkki” seuraavasti:
                                                ”Unionitavaroiden vienti kolmanteen maahan, mutta samalla unionitavaroiden vienti sellaisiin unionin tullialueen osiin, joissa ei sovelleta direktiivin 2006/112/EY tai direktiivin 2008/118/EY säännöksiä.”
                                                lisätään rivien H6 ja I1 väliin rivi seuraavasti:

                                                            ”H7

                                                            Vapaaseen liikkeeseen luovuttamista koskeva tulli-ilmoitus lähetyksestä, johon sovelletaan tuontitullista vapautusta asetuksen (EY) N:o 1186/2009 23 artiklan 1 kohdan tai 25 artiklan 1 kohdan mukaisesti

                                                            4 000 ”;

                                    (c)

                                    lisätään kohdassa ”1/11. Lisämenettely” olevaan kohtaan ”Sisäinen jalostus (Koodeksin 256 artikla)” rivi seuraavasti:

                                                ”Tavaroiden hävittäminen sisäisessä jalostusmenettelyssä

                                                A10 ”;

                                    (d)

                                    muutetaan kohdassa ”1/11. Lisämenettely” oleva kohta ”Tullittomuus (Neuvoston asetus (EY) N:o 1186/2009 (1))” seuraavasti:

                                                (1)

                                                korvataan koodia C01 koskevalla rivillä olevan ensimmäisen sarakkeen teksti seuraavasti:
                                                ”Sellaisten luonnollisten henkilöiden tuoma henkilökohtainen omaisuus, jotka siirtävät vakituisen asuinpaikkansa unionin tullialueelle”;

                                                (2)

                                                korvataan koodia C43 koskevalla rivillä olevan ensimmäisen sarakkeen teksti seuraavasti:
                                                ”Henkilökohtainen omaisuus, jonka on luovuttanut vapaaseen liikkeeseen luonnollinen henkilö, joka aikoo siirtää vakituisen asuinpaikkansa unionin tullialueelle (tullittomuus sitoumusta vastaan).”

                                                (3)

                                                korvataan koodia C60 koskevalla rivillä olevan ensimmäisen sarakkeen teksti seuraavasti:
                                                ”Avioliiton solmimisen yhteydessä tuodut kapiot ja koti-irtaimisto, jotka luovutetaan vapaaseen liikkeeseen aikaisintaan kaksi kuukautta ennen avioliiton solmimista (vapautus tullista asianmukaista vakuutta vastaan)”;

                                                (4)

                                                korvataan koodia C61 koskevalla rivillä olevan ensimmäisen sarakkeen teksti seuraavasti:
                                                ”Avioliiton solmimisen yhteydessä tavallisesti annettavat lahjat, jotka luovutetaan vapaaseen liikkeeseen aikaisintaan kaksi kuukautta ennen avioliiton solmimista (vapautus tullista asianmukaista vakuutta vastaan)”;

                                                (5)

                                                korvataan koodia C40 koskevalla rivillä olevan ensimmäisen sarakkeen teksti seuraavasti:
                                                ”Sodan uhrien muistomerkkien tai hautausmaiden rakentamiseen, ylläpitoon tai koristamiseen tarkoitetut materiaalit”;

                                    (e)

                                    muutetaan kohdassa ”1/11. Lisämenettely” oleva kohta ”Väliaikainen maahantuonti” seuraavasti:

                                                (1)

                                                korvataan koodia D01 koskevalla rivillä olevan ensimmäisen sarakkeen teksti seuraavasti:
                                                ”Kuormalavat (kuormalavojen varaosat, laitteet ja varusteet mukaan luettuina)”;

                                                (2)

                                                korvataan koodia D02 koskevalla rivillä olevan ensimmäisen sarakkeen teksti seuraavasti:
                                                ”Kontit (konttien varaosat, laitteet ja varusteet mukaan luettuina)”;

                                                (3)

                                                korvataan koodia D19 koskevalla rivillä olevan ensimmäisen sarakkeen teksti seuraavasti:
                                                ”Tavarat, joiden on läpäistävä myyntisopimuksessa määrätyt hyväksyntätestit”;

                                                (4)

                                                korvataan koodia D26 koskevalla rivillä olevan ensimmäisen sarakkeen teksti seuraavasti:
                                                ”Muut kuin juuri valmistetut tavarat, jotka on tuotu niiden myymiseksi huutokaupassa.”

                                                (5)

                                                korvataan koodia D51 koskevalla rivillä olevan ensimmäisen sarakkeen teksti seuraavasti:
                                                ”Väliaikainen maahantuonti osittain tuontitullitta”;

                                    (f)

                                    muutetaan kohdan ”1/11. Lisämenettely” kohdassa ”Muu” oleva jakso ”Tuonti” seuraavasti:

                                                (1)

                                                korvataan koodia F03 koskevalla rivillä ilmaisu ”158 artiklan 2 kohdassa” ilmaisulla ”158 artiklan 3 kohdassa”;

                                                (2)

                                                kumotaan koodeja F31–F34 koskevat rivit;

                                                (3)

                                                lisätään koodia F47 koskevan rivin jälkeen rivit seuraavasti:

                                                            ”Tuonti direktiivin 2006/112/EY XII osaston 6 luvun 4 jaksossa säädetyn kolmansista maista ja alueilta tuotujen tavaroiden etämyyntiä koskevan erityisjärjestelmän mukaisesti.

                                                            F48

                                                            Tuonti direktiivin 2006/112/EY XII osaston 7 luvussa säädettyjen tuonnissa kannettavan alv:n ilmoittamista ja maksamista koskevien erityisjärjestelyjen mukaisesti.

                                                            F49 ”;

                                    (g)

                                    muutetaan kohdassa ”2/2. Lisätiedot” oleva kohta ”Lisätiedot – Koodi XXXXXX” seuraavasti:

                                                (1)

                                                korvataan kohdan ”Yleinen luokka – Koodi 0xxxx” taulukossa oleva koodia 00500 koskeva rivi seuraavasti:

                                                            ”Delegoidun asetuksen (EU) 2015/2446 liitteessä B oleva II osasto

                                                            Ilmoittaja ja tuoja sama

                                                            ”Tuoja”

                                                            00500 ”;

                                                (2)

                                                lisätään kohdan ”Yleinen luokka – Koodi 0xxxx” taulukkoon rivit seuraavasti:

                                                            ”Delegoidun asetuksen (EU) 2015/2446 176 artiklan 1 kohdan c alakohta ja 241 artiklan 1 kohdan ensimmäinen alakohta

                                                            Sisäisen jalostuksen päättäminen

                                                            ”SJ” ja asiaa koskeva hyväksyntänumero tai INF-numero

                                                            00700

                                                            Delegoidun asetuksen (EU) 2015/2446 241 artiklan 1 kohdan toinen alakohta

                                                            Sisäisen jalostuksen päättäminen (kauppapoliittiset erityistoimenpiteet)

                                                            ”SJ KPT”

                                                            00800

                                                            Delegoidun asetuksen (EU) 2015/2446 238 artikla

                                                            Väliaikaisen maahantuonnin päättäminen

                                                            ”VM” ja asiaa koskeva hyväksyntänumero

                                                            00900 ”;

                                                (3)

                                                kumotaan kohdan ”Tuotaessa: Tuonti – Koodi 1xxxx” taulukossa olevat koodeja 10200, 10300 ja 10500 koskevat rivit;

                                                (4)

                                                korvataan koodeja 20100 ja 20200 koskevat rivit seuraavasti:

                                                            ””Yhteisen passitusmenettelyn” 18 artikla (*)

                                                            Vienti yhdestä yhteistä passitusta soveltavasta maasta tai unionista rajoitusten alaista.

                                                            20100

                                                            ”Yhteisen passitusmenettelyn” 18 artikla (*)

                                                            Vienti yhdestä yhteistä passitusta soveltavasta maasta tai unionista tullin alaista.

                                                            20200 ”;

                                                (5)

                                                korvataan kohdan ”Vietäessä: Koodi 3xxxx” taulukon toisen rivin viimeisessä sarakkeessa oleva luku ”30 400” luvulla ”30 700”;

                                    (h)

                                    korvataan kohdan ”3/40. Verotuksellisten lisäviitetietojen tunnistenumero” kohdan ”1. Roolikoodi” roolikoodia FR2 koskevan rivin kolmannessa sarakkeessa (”Kuvaus”) oleva teksti seuraavasti:
                                    ”Henkilö, joka on velvollinen maksamaan unionin sisäisestä tavaroiden hankinnasta arvonlisäveron direktiivin 2006/112/EY 200 artiklan mukaisesti”;

                                    (i)

                                    lisätään kohdassa ”3/40 Verotuksellisten lisäviitetietojen tunnistenumero” olevaan kohtaan ”1. Roolikoodi” rivit seuraavasti:

                                                ”FR5

                                                Myyjä (tuontia koskeva arvonlisäveron erityisjärjestelmä)

                                                Verovelvollinen, joka käyttää direktiivin 2006/112/EY XII osaston 6 luvun 4 jaksossa säädettyä kolmansista maista ja alueilta tuotujen tavaroiden etämyynnin erityisjärjestelmää ja 369 q artiklassa tarkoitettu arvonlisäverotunnisteen haltija.

                                                FR7

                                                Verovelvollinen tai arvonlisäveronmaksuvelvollinen

                                                Verovelvollisen tai arvonlisäveronmaksuvelvollisen arvonlisäverotunnus, kun arvonlisäveron maksamista on lykätty direktiivin 2006/112/EY 211 artiklan toisen kohdan mukaisesti.”;

                                    (j)

                                    korvataan kohdan 4/17 ”Etuuskohtelu” rivillä 19 oleva teksti seuraavasti:
                                    ”Väliaikainen suspensio tuotteille, jotka on tuotu huolto- ja valmistustodistuksella (EASA 1 -lomake) tai vastaavalla todistuksella”;

                                    (k)

                                    korvataan kohta ”7/13. Laitetoimittajan tyyppi” kohdalla ”7/13 Kontin toimittajan tyyppi”;

                                    (l)

                                    korvataan kohdan ”8/2 Vakuustyyppi” seitsemännen rivin toisessa sarakkeessa (”Koodi”) oleva koodi ”7” koodilla ”I”.


title: Komission täytäntöönpanoasetus (EU) 2019/1395, annettu 10 päivänä syyskuuta 2019, asetuksen (EY) N:o 798/2008 liitteen I muuttamisesta Bosnia ja Hertsegovinaa ja Israelia koskevien kohtien sekä Pohjois-Makedonian tasavallan nimen osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin ja kuljettaminen sen kautta on sallittua, sekä munatuotteita koskevan eläinlääkärintodistuksen mallin muuttamisesta (ETA:n kannalta merkityksellinen teksti.)

text:
                  11.9.2019

                  FI

                  Euroopan unionin virallinen lehti

                  L 234/14

         KOMISSION TÄYTÄNTÖÖNPANOASETUS (EU) 2019/1395,
         annettu 10 päivänä syyskuuta 2019,
         asetuksen (EY) N:o 798/2008 liitteen I muuttamisesta Bosnia ja Hertsegovinaa ja Israelia koskevien kohtien sekä Pohjois-Makedonian tasavallan nimen osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin ja kuljettaminen sen kautta on sallittua, sekä munatuotteita koskevan eläinlääkärintodistuksen mallin muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan, 25 artiklan 2 kohdan ja 26 artiklan 2 kohdan,
         sekä katsoo seuraavaa:

                     (1)

                     Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

                     (2)

                     Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata, aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta.

                     (3)

                     Bosnia ja Hertsegovina sisältyy asetuksen (EY) N:o 798/2008 liitteessä I olevassa 1 osassa olevaan luetteloon kolmantena maana, jonka koko alueelta on sallittua tuoda unioniin ja kuljettaa unionin kautta siipikarjan lihaa.

                     (4)

                     Bosnia ja Hertsegovina on pyytänyt lupaa tuoda unioniin ja kuljettaa unionin kautta myös munia ja munatuotteita. Komission Bosnia ja Hertsegovinassa tekemässä tarkastuksessa, jossa arvioitiin unioniin vietäväksi tarkoitettua siipikarjanlihaa koskevia eläinten terveystarkastuksia, kerättyjen tietojen perusteella ja tarkastuksen myönteisen tuloksen vuoksi komissio on todennut, että Bosnia ja Hertsegovina täyttää asetuksessa (EY) N:o 798/2008 säädetyt eläinten terveyttä koskevat vaatimukset munien ja munatuotteiden tuomiseksi unioniin ja kuljettamiseksi unionin kautta. Sen vuoksi on aiheellista muuttaa Bosnia ja Hertsegovinaa koskevaa kohtaa asetuksen (EY) N:o 798/2008 liitteessä I olevan 1 osan taulukossa, jotta kyseisen kolmannen maan sallitaan tuoda unioniin ja kuljettaa unionin kautta munia ja munatuotteita.

                     (5)

                     Lisäksi Bosnia ja Hertsegovina on toimittanut komissiolle lajin Gallus gallus munivissa kanoissa esiintyvää Salmonellaa koskevan kansallisen valvontaohjelmansa. Kyseisen ohjelman ei kuitenkaan katsottu antavan Euroopan parlamentin ja neuvoston asetuksessa (EY) N:o 2160/2003 (4) säädettyjä takeita vastaavia takeita, joten ohjelman hyväksyntää ei ole saatettu päätökseen. Sen vuoksi Bosnia ja Hertsegovinasta on sallittua tuoda ainoastaan Gallus gallus -lajin munia asetuksen (EY) N:o 798/2008 liitteessä I olevassa 2 osassa mainitun mallin ”S4” mukaisesti.

                     (6)

                     Israel sisältyy asetuksen (EY) N:o 798/2008 liitteessä I olevassa 1 osassa olevaan luetteloon kolmantena maana, jonka alueen tietyistä osista on sallittua tuoda unioniin ja kuljettaa unionin kautta tiettyjä siipikarjasta saatuja hyödykkeitä sen mukaan, esiintyykö kyseisillä alueilla Newcastlen tautia. Tämä aluejako on esitetty asetuksen (EY) N:o 798/2008 liitteessä I olevassa 1 osassa.

                     (7)

                     Israel vahvisti 24 päivänä huhtikuuta 2019, että korkeapatogeenisen lintuinfluenssan alatyyppiä H5N8 oli havaittu sen alueella sijaitsevalla siipikarjatilalla. Tämän vahvistetun korkeapatogeenisen lintuinfluenssan taudinpurkauksen johdosta Israelin aluetta ei voida huhtikuusta 2019 alkaen enää pitää kyseisestä taudista vapaana, minkä vuoksi Israelin eläinlääkintäviranomaiset eivät enää voi myöntää todistusta ihmisravinnoksi tarkoitettua siipikarjanlihaa sisältäville lähetyksille tuotaviksi unioniin tai kuljetettaviksi unionin kautta.

                     (8)

                     Israelin eläinlääkintäviranomaiset ovat toimittaneet komissiolle alustavia tietoja korkeapatogeenisen lintuinfluenssan taudinpurkauksesta ja vahvistaneet, että ne ovat taudinpurkauksen vahvistamispäivästä alkaen keskeyttäneet eläinlääkärintodistusten myöntämisen siipikarjanlihalähetyksille, jotka on tarkoitettu tuotaviksi unioniin tai kuljetettaviksi unionin kautta.

                     (9)

                     Unionin alueelle ei näin ollen ole kyseisen päivän jälkeen tuotu tällaisten tuotteiden lähetyksiä Israelista. Selkeyden ja oikeusvarmuuden vuoksi on aiheellista dokumentoida tämä tilanne ja sisällyttää asetuksen (EY) N:o 798/2008 liitteessä I olevan 1 osan taulukkoon asianmukainen päättymisajankohta. Näin varmistetaan myös se, että silloin, kun Israelista tulee jälleen korkeapatogeenisestä lintuinfluenssasta vapaa ja sille vahvistetaan alkamisajankohta, päättymisajankohdan ja kyseisen alkamisajankohdan välisenä aikana tuotettujen tuotteiden lähetyksiä ei saa tuoda unionin alueelle.

                     (10)

                     Israelia koskevaa kohtaa asetuksen (EY) N:o 798/2008 liitteessä I olevan 1 osan taulukossa olisi muutettava, jotta voitaisiin ottaa huomioon tämänhetkinen epidemiologinen tilanne kyseisessä kolmannessa maassa.

                     (11)

                     Yhdistyneiden kansakuntien (YK) välityksen ansiosta Ateena ja Skopje pääsivät kesäkuussa 2018 kahdenväliseen sopimukseen (Prespan sopimus) entistä Jugoslavian tasavaltaa Makedoniaa koskevan YK:n väliaikaisen viittauksen muuttamisesta. Molemmat maat ovat nyt ratifioineet tämän sopimuksen, ja Pohjois-Makedonian tasavalta on virallisesti ilmoittanut EU:lle sen voimaantulosta. Sen vuoksi on aiheellista muuttaa kyseisen kolmannen maan nimi asetuksen (EY) N:o 798/2008 liitteessä I olevan 1 osan taulukossa.

                     (12)

                     Asetuksen (EY) N:o 798/2008 liitteessä I olevassa 2 osassa esitetään munatuotteita koskeva eläinlääkärintodistuksen malli (EP). Kyseisen eläinlääkärintodistuksen mallin huomautusten osassa I viitataan harmonoidun järjestelmän HS-nimikkeisiin, jotka on ilmoitettava todistuksen osassa I kohdassa I.19.

                     (13)

                     Munista saatavia entsyymejä, kuten lysotsyymiä, pidetään munatuotteina, ja kyseisten entsyymien asianmukaiset HS-koodit olisi lisättävä niihin HS-koodeihin, jotka ilmoitetaan munatuotteita koskevan eläinlääkärintodistuksen mallin osassa I kohdassa I.19. Sen vuoksi on aiheellista muuttaa munatuotteita koskevaa eläinlääkärintodistuksen mallia (EP).

                     (14)

                     Asetuksen (EY) N:o 798/2008 liitettä I olisi sen vuoksi muutettava.

                     (15)

                     Kohtuullinen kahden kuukauden siirtymäkausi on tarpeen ennen kuin muutetusta eläinlääkärintodistuksen mallista tulee pakollinen, jotta jäsenvaltiot ja toimiala voivat mukautua muutetussa eläinlääkärintodistuksen mallissa vahvistettuihin uusiin vaatimuksiin.

                     (16)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 798/2008 liite I tämän asetuksen liitteen mukaisesti.

            2 artikla
            Jäsenvaltioiden on 11 päivänä marraskuuta 2019 päättyvänä siirtymäaikana edelleen sallittava sellaisten hyödykkeiden lähetysten tulo unioniin, joiden mukana on munatuotteita koskeva eläinlääkärintodistuksen malli (EP), sellaisena kuin se on vahvistettu asetuksen (EY) N:o 798/2008 liitteessä I olevassa 2 osassa ja siinä muodossa kuin se oli ennen kyseiseen malliin tällä asetuksella tehtyä muutosta, edellyttäen, että todistus on allekirjoitettu ennen 11 päivää lokakuuta 2019.

            3 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä syyskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  EUVL L 343, 22.12.2009, s. 74.

            (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

            (4)  Euroopan parlamentin ja neuvoston asetus (EY) N:o 2160/2003, annettu 17 päivänä marraskuuta 2003, salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta (EUVL L 325, 12.12.2003, s. 1).

            LIITE
            Muutetaan asetuksen (EY) N:o 798/2008 liite I seuraavasti:

                        1)

                        Muutetaan 1 osa seuraavasti:

                                    a)

                                    korvataan Bosnia ja Hertsegovinaa koskeva kohta seuraavasti:

                                                Kolmannen maan tai alueen ISO-koodi ja nimi

                                                Kolmannen maan tai sen alueen, vyöhykkeen tai erillisalueen koodi

                                                Kolmannen maan tai sen alueen, vyöhykkeen tai erillisalueen kuvaus

                                                Eläinlääkärintodistus

                                                Erityisedellytykset

                                                Erityisedellytykset

                                                Lintuinfluenssan valvontaa koskeva tilanne

                                                Lintuinfluenssan rokotustilanne

                                                Salmonellan torjuntaa koskeva tilanne (6)

                                                Malli(t)

                                                Lisätakeet

                                                Päättymis-ajankohta (1)

                                                Alkamis-ajankohta (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                ”BA – Bosnia ja Hertsegovina

                                                BA-0

                                                Koko maa

                                                E, EP

                                                S4”

                                                POU

                                    b)

                                    korvataan Israelia koskeva kohta seuraavasti:

                                                Kolmannen maan tai alueen ISO-koodi ja nimi

                                                Kolmannen maan tai sen alueen, vyöhykkeen tai erillisalueen koodi

                                                Kolmannen maan tai sen alueen, vyöhykkeen tai erillisalueen kuvaus

                                                Eläinlääkärintodistus

                                                Erityisedellytykset

                                                Erityisedellytykset

                                                Lintuinfluenssan valvontaa koskeva tilanne

                                                Lintuinfluenssan rokotustilanne

                                                Salmonellan torjuntaa koskeva tilanne (6)

                                                Malli(t)

                                                Lisätakeet

                                                Päättymis-ajankohta (1)

                                                Alkamisajankohta (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                ”IL – Israel (5)

                                                IL-0

                                                Koko maa

                                                SPF, EP

                                                BPP, BPR, DOC, DOR, HEP, HER,
                                                LT20

                                                X

                                                P3

                                                28.1.2017

                                                A

                                                S5, ST1

                                                SRP

                                                P3

                                                18.4.2015

                                                RAT

                                                X

                                                P3

                                                28.1.2017

                                                WGM

                                                VIII

                                                P3

                                                18.4.2015

                                                E

                                                X

                                                P3

                                                28.1.2017

                                                S4”

                                                IL-1

                                                Alue moottoritien nro 5 eteläpuolella

                                                POU

                                                X

                                                N, P2

                                                24.4.2019

                                                IL-2

                                                Alue moottoritien nro 5 pohjoispuolella

                                                POU

                                                X

                                                P3

                                                28.1.2017

                                    c)

                                    korvataan Pohjois-Makedonian tasavaltaa koskeva kohta seuraavasti:

                                                Kolmannen maan tai alueen ISO-koodi ja nimi

                                                Kolmannen maan tai sen alueen, vyöhykkeen tai erillisalueen koodi

                                                Kolmannen maan tai sen alueen, vyöhykkeen tai erillisalueen kuvaus

                                                Eläinlääkärintodistus

                                                Erityisedellytykset

                                                Erityisedellytykset

                                                Lintuinfluenssan valvontaa koskeva tilanne

                                                Lintuinfluenssan rokotustilanne

                                                Salmonellan torjuntaa koskeva tilanne (6)

                                                Malli(t)

                                                Lisätakeet

                                                Päättymisajankohta (1)

                                                Alkamisajankohta (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                ”MK – Pohjois-Makedonian tasavalta

                                                MK-0

                                                Koko maa

                                                E, EP

                                                POU

                                                28.1.2017

                                                1.5.2017”

                                    d)

                                    poistetaan seuraava alaviite:

                                                ”(4)

                                                Entinen Jugoslavian tasavalta Makedonia: maan lopullinen nimi hyväksytään Yhdistyneissä kansakunnissa meneillään olevien neuvottelujen päätteeksi.”

                        2)

                        Korvataan 2 osassa munatuotteita koskeva eläinlääkärintodistuksen malli (EP) seuraavasti:
                        ”Munatuotteita koskeva eläinlääkärintodistuksen malli (EP)

                        Teksti kuva

                           MAA:
                           Eläinlääkärin todistus EU:iin vientiä varten
                           Osa I: Lähetyksen tiedot
                           I.1. Lähettäjä
                           Nimi
                           Osoite
                           Puhelin
                           I.2. Todistuksen viitenumero
                           I.2.a.
                           I.3. Toimivaltainen keskusviranomainen
                           I.4. Toimivaltainen paikallisviranomainen
                           I.5. Vastaanottaja
                           Nimi
                           Osoite
                           Postinumero
                           Puhelin
                           I.6.
                           I.7. Alkupe-rämaa
                           ISO-koodi
                           I.8. Alkuperäalue
                           Koodi
                           I.9. Määränpäämaa
                           ISO-koodi
                           I.10.
                           I.11. Alkuperäpaikka
                           Nimi Hyväksyntänumero
                           Osoite
                           Nimi Hyväksyntänumero
                           Osoite
                           Nimi Hyväksyntänumero
                           Osoite
                           I.12.
                           I.13. Lastauspaikka
                           I.14. Lähtöpäivä
                           I.15. Kuljetusväline
                           Lentokone Laiva Junavaunu
                           Maantieajoneuvo Muu
                           Tunnistetiedot
                           Asiakirjaviitteet
                           I.16. EU:n saapumisrajatarkastusasema
                           I.17.
                           I.18. Tavaran kuvaus
                           I.19. Nimikenumero (HS-koodi):
                           I.20. Määrä

                        Teksti kuva

                           I.21. Tuotteen lämpötila
                           Huoneenlämpö Jäähdytetty Jäädytetty
                           I.22. Pakkausten lukumäärä
                           I.23. Sinetin/Kontin nro
                           I.24. Pakkausten tyyppi
                           I.25. Tavaralle annettu todistus seuraavaan tarkoitukseen:
                           Ihmisravinnoksi
                           I.26.
                           I.27. EU:iin tuontia tai maahantuloa varten
                           I.28. Tavaroiden tunnistustiedot
                           Laitosten hyväksyntänumero
                           Laji (tieteellinen nimi)
                           Tavaran luonne
                           Valmistuslaitos
                           Kylmävarasto
                           Nettopaino

                        Teksti kuva

                           MAA:
                           EP (munatuotteet)
                           II. Terveyttä koskevat tiedot
                           II.a. Todistuksen viitenumero
                           II.b.
                           II.1 Eläinten terveyttä koskeva vakuutus
                           Allekirjoittanut virkaeläinlääkäri todistaa, että tässä todistuksessa tarkoitetut munatuotteet on tuotettu munista, jotka tulevat laitoksesta (laitoksista), jossa (joissa) ei ole esiintynyt korkeapatogeenistä lintuinfluenssaa eikä Newcastlen tautia, siten kuin asetuksessa (EY) N:o 798/2008 määritellään, viimeksi kuluneiden 30 päivän aikana ennen munien keräämistä; sekä
                           (1) joko [II.1.1 jonka (joiden) ympäristössä ei ole 10 kilometrin säteellä, soveltuvin osin naapurimaan alue mukaan luettuna, esiintynyt korkeapatogeenisen lintuinfluenssan taudinpurkausta vähintään viimeksi kuluneiden 30 päivän aikana.]
                           (1) tai [II.1.1 munatuotteet on käsitelty seuraavasti:
                           (1) joko [nestemäinen valkuainen on käsitelty:
                           (1) joko [55,6 °C:ssa 870 sekunnin ajan.]
                           (1) tai [56,7 °C:ssa 232 sekunnin ajan.]]
                           (1) tai 10-prosenttisesti suolattu keltuainen on käsitelty 62,2 °C:ssa 138 sekunnin ajan.]
                           (1) tai [kuivattu valkuainen on käsitelty:
                           (1) joko [67 °C:ssa 20 tunnin ajan.]
                           (1) tai [54,4 °C:ssa 513 tunnin ajan.]]
                           (1) tai [kokonaiset munat on käsitelty vähintään:
                           (1) joko [60 °C:ssa 188 sekunnin ajan.]
                           (1) tai [kypsennetty täysin.]]
                           (1) tai [kokonaisten munien yhdistelmät on käsitelty vähintään:
                           (1) joko [60 °C:ssa 188 sekunnin ajan.]
                           (1) tai [61,1 °C:ssa 94 sekunnin ajan.]
                           (1) tai [kypsennetty täysin.]]]
                           (1) joko [II.1.2 jonka (joiden) ympäristössä ei ole 10 kilometrin säteellä, soveltuvin osin naapurimaan alue mukaan luettuna, esiintynyt Newcastlen taudin taudinpurkausta vähintään viimeksi kuluneiden 30 päivän aikana.]
                           (1) tai [II.1.2 munatuotteet on Newcastlen taudin esiintymisen varalta käsitelty seuraavasti:
                           (1) joko [nestemäinen valkuainen on käsitelty:
                           (1) joko [55 °C:ssa 2 278 sekunnin ajan.]
                           (1) tai [57 °C:ssa 986 sekunnin ajan.]
                           (1) tai [59 °C:ssa 301 sekunnin ajan.]]
                           (1) tai 10-prosenttisesti suolattu keltuainen on käsitelty 55 °C:ssa 176 sekunnin ajan.]
                           (1) tai [kuivattu valkuainen on käsitelty 57 °C:ssa 50,4 tunnin ajan.]
                           (1) tai [kokonaiset munat on käsitelty vähintään:
                           (1) joko [55 °C:ssa 2 521 sekunnin ajan.]
                           (1) tai [57 °C:ssa 1 596 sekunnin ajan.]
                           (1) tai [59 °C:ssa 674 sekunnin ajan.]
                           (1) tai [kypsennetty täysin.]]]
                           Osa II: Todistus

                        Teksti kuva

                           MAA:
                           EP (munatuotteet)
                           II. Terveyttä koskevat tiedot
                           II.a. Todistuksen viitenumero
                           II.b.
                           II.2. Kansanterveyttä koskeva vakuutus
                           Allekirjoittanut virkaeläinlääkäri / virallinen tarkastaja vakuuttaa olevansa tietoinen asetusten (EY) N:o 178/2002, 852/2004 ja 853/2004 asianomaisista säännöksistä ja todistaa, että tässä todistuksessa tarkoitetut munatuotteet on saatu kyseisten vaatimusten mukaisesti ja erityisesti että
                           II.2.1 ne tulevat laitoksesta (laitoksista), jossa (joissa) sovelletaan HACCP-periaatteisiin perustuvaa menettelyä asetuksen (EY) N:o 852/2004 mukaisesti;
                           II.2.2 ne on tuotettu raaka-aineesta, joka täyttää asetuksen (EY) N:o 853/2004 liitteessä III olevan X jakson II luvun II kohdan vaatimukset;
                           II.2.3 ne on valmistettu asetuksen (EY) N:o 853/2004 liitteessä III olevan X jakson II luvun III kohdan hygieniavaatimuksia noudattaen;
                           II.2.4 ne täyttävät asetuksen (EY) N:o 853/2004 liitteessä III olevan X jakson II luvun IV kohdan analyyttiset ominaisuudet sekä elintarvikkeiden mikrobiologisista vaatimuksista annetussa asetuksessa (EY) N:o 2073/2005 säädetyt asianomaiset vaatimukset;
                           II.2.5 ne on merkitty tunnistusmerkillä asetuksen (EY) N:o 853/2004 liitteessä II olevan I jakson sekä liitteessä III olevan X jakson II luvun V kohdan mukaisesti;
                           II.2.6 direktiivin 96/23/EY ja erityisesti sen 29 artiklan mukaisesti esitetyssä jäämien valvontaa koskevassa suunnitelmassa annetut eläviä eläimiä ja eläinperäisiä tuotteita koskevat takeet täyttyvät.
                           Huomautukset
                           Osa I:
                           — Kohta I.8: Ilmoitetaan alkuperävyöhykkeen tai tarvittaessa alkuperäpaikkana olevan erillisalueen koodi sellaisena kuin se on määritelty asetuksen (EY) N:o 798/2008 liitteessä I olevan 1 osan sarakkeessa 2.
                           — Kohta I.11: Lähettäneen laitoksen nimi, osoite ja hyväksyntänumero.
                           — Kohta I.15: Ilmoitetaan junanvaunujen ja kuorma-autojen rekisterinumero(t) ja laivojen nimet sekä lentojen numerot, jos ne ovat tiedossa. Jos kuljetus tapahtuu konteissa tai kuljetuslaatikoissa, konttien tai kuljetuslaatikoiden kokonaismäärä sekä niiden rekisterinumerot ja sinetin mahdollinen sarjanumero on mainittava kohdassa I.23.
                           — Kohta I.19: Käytetään Maailman tullijärjestön harmonoidun järjestelmän asianmukaista HS-nimikettä: 04.07, 04.08, 21.06, 35.02 tai 35.07.
                           — Kohta I.28: Tavaran luonne: ilmoitetaan munapitoisuus prosentteina.
                           Osa II:
                           (1) Tarpeeton yliviivataan.
                           Virkaeläinlääkäri tai virallinen tarkastaja
                           Nimi (suuraakkosin): Virka-asema ja -nimike:
                           Päiväys: Allekirjoitus:
                           Leima:
                        ”